Document ID: 32003R1536

Κανονισμός (ΕΚ) αριθ. 1536/2003 της Επιτροπής
της 29ης Αυγούστου 2003
για την τροποποίηση του κανονισμού (ΕΚ) αριθ. 2368/2002 του Συμβουλίου για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2368/2002 του Συμβουλίου, της 20ής Δεκεμβρίου 2002, για την εφαρμογή του συστήματος πιστοποίησης της διαδικασίας Κίμπερλυ στο διεθνές εμπόριο ακατέργαστων διαμαντιών(1), όπως τροποποιήθηκε τελευταία από τον κανονισμό (ΕΚ) αριθ. 1214/2003 της Επιτροπής(2), και ιδίως το άρθρο 20,
Εκτιμώντας τα ακόλουθα:
(1) Το άρθρο 20 του κανονισμού (EΚ) αριθ. 2368/2002 προβλέπει την τροποποίηση του καταλόγου των συμμετεχόντων στο σύστημα πιστοποίησης της διαδικασίας Κίμπερλυ, συμπεριλαμβανομένων των μελών του ΠΟΕ, και των χωριστών τελωνειακών εδαφών που πληρούν τις απαιτήσεις του συστήματος.
(2) Η προεδρία του συστήματος πιστοποίησης της διαδικασίας Κίμπερλυ παρείχε, με την ανακοίνωση της 31ης Ιουλίου 2003, ενημερωμένη κατάσταση των συμμετεχόντων στο σύστημα. Η ενημέρωση της κατάστασης που θα τεθεί σε ισχύ την 1η Σεπτεμβρίου 2003 αφορά ιδίως την προσθήκη ως συμμετέχουσας χώρας της Κροατίας και τη διαγραφή από την κατάσταση της Αλγερίας, της Βραζιλίας, της Μπουρκίνα Φάσο, του Καμερούν, της Κύπρου, της Τσεχικής Δημοκρατίας, της Γκαμπόν, της Γκάνας, της Λαϊκής Δημοκρατίας της Κορέας, της Μαλαισίας, του Μαλί, της Μάλτας, του Μεξικού, της Νορβηγίας, των Φιλιππίνων, της Σουαζιλάνδης, του Τόγκο, της Τυνησίας, της Τουρκίας και του Βιετνάμ. Το παράρτημα ΙΙ θα πρέπει, συνεπώς, να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (EΚ) αριθ. 2368/2002 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός τίθεται σε ισχύ την 1η Σεπτεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Αυγούστου 2003.

Labels: 7
3
14